7. Folkeskolernes kvalitetsrapport 2022-2023 (Åben)
Tidl. politisk behandling
BY, 28.06.22, pkt. 5, BS-U, 07.06.22, pkt. 3, ØK, 21.05.24, pkt. 12
Forventet sagsgang         BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til ”Kvalitetsrapport for folkeskolen 2022-2023”, 
som præsenterer resultater på folkeskoleområdet i [adresse]. 
Folkeskolens kvalitetsrapport anvendes som en statusrapport for elevernes generelle trivsel, læring og 
udvikling og har indtil skoleåret 2022/2023 været lovpligtig. Kvalitetsrapporten er på nationalt plan blevet 
erstattet af skoleudviklingssamtaler, som skal styrke dialogen, den fælles forståelse og samarbejdet om 
udviklingen af skolen mellem skole og kommune. I [adresse] har Byrådet besluttet at bibeholde 
den overordnede kvalitetsrapport samtidig med de nye lovpligtige skoleudviklingssamtaler. 
Det bemærkes, at sagen tidligere er behandlet på møde i Børne- og Skoleudvalget og Økonomiudvalget i 
maj 2024. Økonomiudvalget besluttede at sende sagen tilbage til fornyet behandling i Børne- og 
Skoleudvalget med henblik på at få uddybet datagrundlaget for kvalitetsrapportens resultater. Børne- og 
Skoleudvalget er efterfølgende blevet orienteret herom.
Den samlede kvalitetsrapport er vedlagt sagens bilag. Det bemærkes, at Børne- og Skoleudvalget og 
Byrådet er særskilt informeret om resultaterne for kommunale overgangstests på skoleniveau. 
VURDERING
Målopfyldelsen for overgangstests på kommune- og skoleniveau er ikke tilfredsstillende. Dette gælder både 
for overgangstest i læsning og i matematik.
Selvom resultaterne på læseområdet giver anledning til bekymring og bør følges nøje, er det vigtigt at 
understrege, at der siden resultaterne blev opnået, er etableret en mere kvalificeret og systematisk praksis 
på området. De nye indsatser består bl.a. af 

En kommunal vurderingspraksis på læseområdet med udgangspunkt i forskning, som skolerne har 
skullet følge fra skoleåret 2023/24 (se bilag). Den nye praksis indeholder ikke flere tests, men mere 
præcise indsatser.

Fra skoleåret 2024/25 implementerer Børn og Kultur desuden et nyudviklet digitalt vurderingsoverblik, 
så lærere, vejledere og ledere nemt og systematisk kan følge elevens og klassens udvikling i 
udvalgte tests, herunder hovedparten af de tests, der indgår i den kommunale vurderingspraksis (dog 
ikke de nationale overgangstests).

Endelig opdateres kommunens sprog-, læse- og skrivestrategi i samarbejde med dagtilbudsområdet i 
løbet af skoleåret 2024/25, hvilket skaber en ny retning for det videre arbejde.
[adresse]: EMN-2024-00139
Dok-ID: 3696802
Sagsbehandler: ndei
Byråd
27. august 2024  19:00
Læseområdet understøttes af læsevejledere på de enkelte skoler samt en læsekonsulent, der støtter 
vejledernes arbejde. Dette sker blandt andet gennem tiltag, der tager udgangspunkt i forskning og 
systematik, og gennem netværket af læsevejledere. 
Der er ikke på samme måde vedtaget eller igangsat en fælles retning for matematik i kommunen. Grundet 
det aktuelle pres på skolernes økonomi er det på flere skoler ikke muligt at prioritere tid til nye 
vejlederfunktioner, når der er afsat timer til den almindelige undervisning. Der er dog et netværk for 
matematikvejledere, som understøttes af en matematikkoordinator fire timer ugentligt. 
Når erfaringerne fra den styrkede læseindsats foreligger, vil det blive vurderet, om der skal skabes en 
lignende systematik for matematik. Såfremt dette er tilfældet, vil der blive udarbejdet et udvidelsesforslag 
til budgetlægningen for 2026-29.  
Dertil kommer, at Børn og Kultur løbende vil have en opmærksomhed på hvordan den nationale dagsorden 
i ”Aftale om folkeskolens kvalitetsprogram” spiller sammen med indsatsområderne. 
ØKONOMI
Der er ingen økonomiske konsekvenser. 
INDSTILLING
Direktøren for Børn og Kultur indstiller til Byrådet:
1.
At ”Kvalitetsrapport for folkeskolen 2022-2023” godkendes. 
BESLUTNING
Børne- og Skoleudvalget, 13. august 2024:
Fraværende: Sørine Christoffersen
Indstilles godkendt med den tilføjelse, at Børne- og Skoleudvalget orienteres om resultaterne for de 
nationale overgangstests for dansk og matematik for skoleåret 2023-24 i løbet af foråret 2025.
Økonomiudvalget, 19. august 2024:
Fraværende: Ingen
Indstillingen fra Børne- og Skoleudvalget indstilles godkendt.
Byrådet, 27. august 2024:
Fraværende: Sara Jensen
Godkendt.  
Bilag

Kvalitetsrapport for folkeskolen 2022-2023 (3686681)

Kommunal vurderingspraksis for læsning (3743175)
